Diari Oficial de la Generalitat Valenciana


Sumari del DOGV 4158, del 31-12-2001 (2001/12945)

DECRET 213/2001, de 18 de desembre, del Govern Valencià, pel qual aprova la concessió d'un aval de la Generalitat Valenciana a la Fira Mostrari Internacional de València.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4158

Data del DOGV
:   31-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12983


Data del document
:   18-12-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * València
    * manifestació comercial
    * garantia

DECRET 213/2001, de 18 de desembre, del Govern Valencià, pel qual aprova la concessió d'un aval de la Generalitat Valenciana a la Fira Mostrari Internacional de València. [2001/12612]
  
La Fira Mostrari Internacional de València (d'ara endavant Fira València), institució oficial amb el caràcter d'utilitat pública reconeguda com tal pel Decret de 16 de maig de 1943, s'ha dirigit a la Generalitat Valenciana per a demanar la seua col·laboració en el finançament necessari per a ampliar i remodelar les instal·lacions actuals. Ampliació i remodelació que resulten essencials per a conservar la posició competitiva que històricament la institució firal valenciana ha mantingut en el mercat a la qual el Govern Valencià considera oportú donar suport per l'impacte beneficiós que la activitat realitzada per Fira València té sobre el teixit empresarial de la Comunitat Valenciana.
  
En aquests moments, per a dur a terme les accions i els objectius abans descrits, cal establir una via de finançament que permeta a Fira València escometre i acabar les obres d'ampliació i remodelació del recinte firal valencià.
  
Per tot això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 18 de desembre de 2001,
  
DECRETE
  
Article 1
  
1. Autoritzar el conseller d'Economia, Hisenda i Ocupació per a concedir la Fira Mostrari Internacional de València un aval destinat a garantir una línia de crèdit pont per import de 18 milions d'euros, negociada amb el Banco Santander Central Hispano, SA., destinat a dotar la institució mencionada de la liquiditat necessària fins a la firma de les operacions a llarg termini previstes per al finançament de l'ampliació de les seues instal·lacions.
  
El termini de vigència de l'autorització anterior acabarà el 31 de desembre de 2001.
  
2. Autoritzar el conseller d'Economia, Hisenda i Ocupació perquè determine les altres condicions de l'aval que ha de prestar, en el marc del que estableix el present decret, la Llei d'Hisenda Pública de la Generalitat Valenciana i altra normativa d'aplicació.
  
Article 2
  
Autoritzar el conseller d'Innovació i Competitivitat perquè formalitze amb el Banco Santander Central Hispano Investment i la Fira Mostrari Internacional de València el mandat d'assessorament, direcció, assegurament i col·locació de l'estructura del finançament necessari per a dur a terme les inversions mencionades, així com els seus annexos.
  
DISPOSICIÓ FINAL
  
El conseller d'Innovació i Competitivitat donarà compte al Govern Valencià de les actuacions dutes a terme fent ús de l'autorització continguda en el present decret.
  
València, 18 de desembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,